**BAZA PODATAKA**

Za potrebe aplikacije Sinappsa koristit ćemo relacijsku bazu podataka. Osnovna jedinica baze je relacija koja se definira svojim imenom i skupom atributa. Baza podataka pomaže u pohrani, izmjeni i dohvatu podataka koji su nam potrebni za obradu zahtjeva. Baza podataka aplikacije Sinappsa sastoji se od sljedećih entiteta:

* Korisnik
* Profil
* Kolegij
* Smjer
* Kategorija
* Oglas
* Upit

**OPIS TABLICA**

**Korisnik**   
Ovaj entitet sadrži osnovne informacije o korisniku aplikacije. Sadrži jedinstveni identifikator korisnika, njegov email, lozinku i korisničko ime. Osim ovih atributa ova tablica sadrži i boolean zastavicu moderator koja označava je li korisnik moderator sustava ili nije.

|  |  |  |
| --- | --- | --- |
| **KORISNIK** | | |
| id | BIGINT | korisnikov jedinstveni id |
| email | VARCHAR | korisnikov email |
| lozinka | VARCHAR | korisnikova lozinka |
| korisničko ime | VARCHAR | korisnikovo korisničko ime |
| moderator | BOOLEAN | oznaka je li korisnik moderator ili nije |

**Profil**Ovaj entitet sadrži ostale informacije o korisniku i u odnosu je *One-To-One* sa tablicom Korisnik. Atributi koje ova tablica sadrži su id, ime, prezime, prosječna ocjena, avatar profila, zastavicu potvrđena registracija i strani ključ tablice korisnik idKorisnika

|  |  |  |
| --- | --- | --- |
| **PROFIL** | | |
| id | BIGINT | jedinstvena oznaka profila |
| ime | VARCHAR | ime korisnika |
| prezime | VARCHAR | prezime korisnika |
| ocjena | VARCHAR | prosječna ocjena studenta-pomagača |
| potvrđenaRegistracija | BOOLEAN | oznaka o potvrđenoj registraciji |
| avatar | VARCHAR | slika profila |
| idKorisnika | BIGINT | referenca na tablicu Korisnik |

**Kolegij**Entitet Kolegij sadrži informacije o kolegijima u sustavu. Sadrži atribute: id, naziv kolegija i referencu na tablicu Smjer koja označava na kojem smjeru se predaje kolegij. Relacija Kolegij je u odnosu *Many-To-One* sa relacijom Smjer.

|  |  |  |
| --- | --- | --- |
| **KOLEGIJ** | | |
| id | BIGINT | jedinstvena oznaka kolegija |
| nazivKolegija | VARCHAR | naziv kolegija |
| idSmjera | BIGINT | referenca na relaciju smjer |

**Smjer**  
Entitet Smjer sadrži dva atributa, id i nazivSmjera. Ova tablica pohranjuje smjerove koji se predaju na FER-u kako bi se kolegiji mogli svrstati po tim smjerovima.

|  |  |  |
| --- | --- | --- |
| **SMJER** | | |
| id | BIGINT | jedinstvena oznaka smjera |
| nazivSmjera | VARCHAR | naziv smjer |

**Kategorija**Entitet Kategorija pohranjuje informacije o različitim kategorijama za koje se može napraviti oglas. Atributi u ovoj tablici su id i nazivKategorije. Mogući nazivi kategorija su: laboratorijska vježba, blic, gradivo, kontinuirani ispit, ispitni rok

|  |  |  |
| --- | --- | --- |
| **KATEGORIJA** | | |
| id | BIGINT | jedinstvena oznaka kategorije |
| nazivKategorije | VARCHAR | naziv kategorije |

**Oglas**Ovaj entitet predstavlja oglas koji student-pomagač objavljuje u aplikaciji. Sadrži atribute id, naslov, opis na relacije Kategorija, Kolegiji i Profil. Pomoću reference na relaciju Kategorija oglasu se određuje u koju kategoriju oglasa spada: laboratorijska vježba, blic, gradivo, kontinuirani ispit, ispitni rok. Određeni oglas objavljen je za određeni kolegij te se ta informacija pamti pomoću reference na relaciju Kolegij. Također pomoću reference na relaciju profil pamti se informacija koji student-pomagač je objavio oglas. Sa entitetima Kategorija, Kolegij, Profil ovaj entitet ima odnos *One-To-One*.

|  |  |  |
| --- | --- | --- |
| **OGLAS** | | |
| id | BIGINT | jedinstvena oznaka oglasa |
| naslov | VARCHAR | naslov oglasa |
| opis | VARCHAR | opis oglasa |
| idKateogrije | BIGINT | referenca na relaciju Kategorija |
| idKolegija | BIGINT | referenca na relaciju Kolegij |
| idPomagača | BIGINT | referenca na relaciju Profil |

**Upit**  
Entitet upit predstavlja sve upite koje studenti pošalju na jedan oglas. Sadrži sljedeće atribute: id, poruka, statusUpita i reference na relacije Oglas i Profil. Atribut id je jedinstveni identifikator upita. Atribut poruka sadrži poruku koju student koji se javlja na oglas šalje studentu-pomagaču koji je objavio oglas. Atribut statusUpita može imati jednu od 3 vrijednosti: 0 – U tijeku (upit čeka odgovor studenta pomagača), 1 – Odbijen (student-pomagač je odbio upit) i 2 – Prihvaćen (student-pomagač je odobrio upit). Pomoću reference na relaciju Oglas baza pamti za koji oglas student šalje upit, a pomoću reference na relaciju Profil pamti se koji student šalje upit. S obje relacije veza je *One-To-One*.

|  |  |  |
| --- | --- | --- |
| **UPIT** | | |
| id | BIGINT | jedinstvena oznaka upita |
| poruka | VARCHAR | poruka koju šalje pošiljatelj |
| statusUpita | INTEGER | status upita |
| idOglas | BIGINT | referenca na relaciju Oglas |
| idPošiljatelja | BIGINT | referenca na relaciju Profil |